VM/VKO/ 3/2022

Vuoropuhelu julkisesta johtamisesta

Tämä liite on runko vuoropuhelun avaussanoiksi. Se on valmisteltu tukimateriaaliksi, jota voi halutessaan hyödyntää.

Tervetuloa

* Lämpimästi tervetuloa ja iso kiitos osallistumisestanne tänään.
* Se, annatte tähän vuoropuheluun tänään aikaanne, on todella arvokasta.
* Ennen kuin siirrymme itse vuoropuheluun, niin ihan lyhyesti vielä kerron vuoropuhelun teemasta ja #Erätauko-dialogin periaatteista, joita toivomme, että tänään voimme yhdessä noudattaa.

Tavoitteena vuoropuhelulla

* Tavoitteena vuoropuhelullamme tänään onkeskustella julkisen johtamisen kehittämisestä.
* Julkisen johtamisen yhteistyöryhmä, jonka valtiovarainministeriö asetti ja jossa oli kuntien ja valtionhallinnon johtajia julkisti helmikuussa keskustelualoitteen julkisen johtamisen kehittämisestä.
* Tässä ”Julkinen johtaminen – vastuuta yhteisestä tulevaisuudesta” -keskustelualoitteessa nostetaan esiin kolme keskeistä kokonaisuutta.

1. Suomalainen julkinen hallinto on demokratian ja kestävän kehityksen peruskivi.
2. Julkisen johtamisen yhteinen identiteetti ja arvopohja syntyvät yhteisestä vuoropuhelusta.
3. Kestävän julkisen hallinnon rakentaminen kysyy rohkeaa johtajuutta ja suunnitelmallista tukea.”

* Keskustelualoite korostaa, että hyvä julkinen johtaminen rakentuu tälle perustalle. Jokainen johtaja, niin poliittinen päätöksentekijä kuin virkajohtaja, vaikuttaa siihen, että julkinen hallinto kokonaisuudessaan toimii ja turvaa suomalaisen yhteiskunnan hyvinvoinnin.
* Julkisen johtamisen identiteettiä, arvopohjaa ammattimaista johtamista on edelleen vahvistettava ja rakennettava uudenlaista kumppanuutta koko julkisella sektorilla.
* Yhteistyöryhmä esitti keskustelualoitteessaan, että käynnistetään yhteinen, laaja-alainen keskustelu ja valmistelu julkisen johtamisen periaatteiden linjaamiseksi ja toteuttamiseksi.
* Nämä vuoropuhelut ovat osa tätä prosessia.
* Vuoropuhelulla on tarkoitus lisätä yhteistä ymmärrystämme sekä julkisen johtamisen kehittämisestä että omasta xxxxxxx johtamisen kehittämisestämme. Tavoitteena on myös vahvistaa luottamusta toisiimme.
* Näitä dialogeja järjestetään eri puolilla Suomea huhti-elokuussa. ja keskustelumme tulokset ovat paitsi oman yhteisen kehittämistyömme käyttöön, niin anonymisoitu yhteenveto lähetetään myös julkisen johtamisen jatkotyöhön, jossa sitä hyödynnetään.

Vuoropuhelusta ja sen pelisäännöistä

* Käymme tämän keskustelun ”Erätaukomenetelmällä. Se voi osalla teistä olla tuttukin.
* #Erätaukodialogeissa noudatetaan rakentavan keskustelun pelisääntöjä ja käydään ne nyt lyhyesti läpi.
* **Kuunteleminen eli että jokaisella on mahdollisuus kertoa rauhassa omista näkemyksistään**. On tärkeää, että emme keskeytä toisiamme.
* **Liittyminen toisten puheeseen ja arkikieli** ”Dialogissa on tavoitteena, että yritämme liittää omat sanomisemme siihen, mitä toiset ovat tuoneet esiin keskustelussa. Pyritään puhumaan arkikielisesti ja välttämään erikoistermejä.
* **Kertominen omasta kokemuksesta**. Jotta voimme ymmärtää paremmin käsiteltävää asiaa ja toisiamme, niin on hyvä puhua omista kokemuksista. Tämä tarkoittaa, että kerrotaan toisille, mitkä asiat, tapahtumat ja tilanteet ovat vaikuttaneet omiin näkemyksiin.
* **Puhutteleminen suoraan ja näkemysten kysyminen**”Yhteisen keskustelun muodostumista helpottaa, kun osoitamme sanamme toisille keskustelijoille, puhuttelemme toisiamme ja kysymme suoraan toisten näkemyksiä.”
* **Läsnäolo ja toisten kunnioitus ja luottamuksen ilmapiiri.**”Dialogissa on tärkeää, että keskitytään kokonaan toisiimme ja käsitellyn asian ymmärtämiseen. Kunnioitetaan ihmisten erilaisia näkemyksiä. Keskustelu on luottamuksellista, jotta jokainen voi puhua mahdollisimman vapaasti.
* Yhteenvedon osalta tämä tarkoittaa käytännössä, että kirjuri ei kirjaa kuka sanoi ja organisaatio yms nimet anonymisoidaan pois yhteenvedosta
* **Etsiminen ja kokoaminen eli saa työstää rohkeasti esiin tulevia ristiriitoja ja etsiä piiloon jääneitä asioita.**Dialogin on tarkoitus olla turvallinen tilanne, jossa voidaan myös käsitellä ristiriitoja. Lisäksi on tärkeää etsiä asioita, jotka syystä tai toisesta ovat jääneet huomaamatta. Lopuksi voimme tutkia, miten keskustelussa esiin tulleet näkökulmat liittyvät toisiinsa.”
* Sopiiko kaikille, että noudatamme näitä periaatteita?